als_Latn dik_Latn sag_Latn
Për prindërit nuk ka kënaqësi më të madhe kur shikojnë që fëmija e tyre po mundohet të ecë. Por përveçse kënaqësi ekziston edhe frika se mos ai rrëzohet apo përplaset me ndonjë objekt. Për të shmangur aksidente të tilla vjen në ndihmë qilimi inteligjent, JoyCarpet. Një dizanjues nga Tajvani ka krijuar një qilim inteligjent, që është i pajisur me drita dhe muzikë, dhe përdoren për të stimuluar fëmijën që të jetë më shumë aktiv dhe kurioz.
JoyCarpet është i pajisur me drita të kuqe, blu apo të gjelbër për të tërhequr vëmendjen e fëmijës. Qilimi gjithashtu do të luajë edhe pjesë muzikore në mënyrë që të inkurajojnë fëmijën të ngrihet në këmbë dhe të lëvizë pa frikë. Materiali me të cilin është prodhuar qilimi është i butë, enkas për fëmijët e vegjël. Kjo pajisje është krijuar nga dizanjuesi Meng Ling Yang.
Ling Yang tha: “Kurioziteti na shtyn neve që të eksplorojmë botën. Ne të gjithë jemi kurioz, përfshirë këtu edhe fëmijët. Fëmijët janë kurioz për gjithçka dhe kjo i ndihmon ata në zhvillimin e trurit dhe të trupit. JoyCarpet përdor dritat dhe tingujt për të siguruar një eksperiencë interaktive për fëmijët.”
Flitet se prototipet e kësaj pajisje do të realizohen këtë vit, por nuk kemi informacion se kur ky qilim do të dalë në treg, ose se sa do të kushtojë.
(Herë të lexuara: 191)
als_Latn als_Latn als_Latn als_Latn als_Latn